R O M Â N I A

JUDEŢUL SUCEAVA

**PRIMĂRIA MUNICIPIULUI CÂMPULUNG MOLDOVENESC**

**P R I M A R**

# Referat de aprobare

 **la proiectul de hotărâre privind aprobarea scăderii din evidența contabilă a municipiului Câmpulung Moldovenesc a unor creanțe fiscale datorate de persoane juridice radiate din Registrul Comerțului**

În contextul economic actual, este bine cunoscut faptul că foarte mulți operatori economici ajung în situația financiară de încetare a plăților către creditori, fie că sunt de drept public sau privat.

Această stare este definită economic dar și juridic ca fiind una de insolvență, definită și reglementată prin prevederile Legii insolvenței nr. 85/2014, cu modificările și completările ulterioare.

Sub aspectul colectării creanțelor fiscale datorate de persoanele juridice aflate în stare de insolvență, precizez că, odată deschisă procedura insolvenței față de un agent economic, orice proces sau executare silită demarată împotriva agentului economic se suspendă de drept.

Astfel, în vederea recuperării creanțelor fiscale de la debitorii care se află în stare de insolvență potrivit Legii nr. 85/2014, urmare notificării administratorilor judiciari, organul fiscal, prin compartimentul de specialitate, solicită înscrierea la masa credală a impozitelor, taxelor, contribuțiilor sociale existente în evidența creanțelor fiscale la data declarării insolvenței.

În cazul în care la data deschiderii procedurii generale de insolvență/faliment debitorul nu figurează în evidențele fiscale cu creanțe certe, lichide și exigibile, ulterior acestei date, organul fiscal formulează cereri de plată însoțite de decizii de impunere în care sunt cuprinse creanțe curente datorate de debitor în cursul procedurii insolvenței, falimentului.

Odată declanșată procedura insolvenței unui debitor, toată activitatea de lichidare a activului și pasivului debitorului se desfășoară de către administratorul judiciar sau lichidatorul stabilit și confirmat de judecătorul sindic.

În cursul procedurii , după definitivarea tabelului general consolidat al creanțelor, administratorul judiciar/ lichidatorul procedează la valorificarea patrimoniului debitorului și apoi, în funcție de rangul de prioritate al creanțelor înscrise în tabelul general al creanțelor, distribuie sumele obținute din valorificare către creditorii înscriși în tabelul de creanțe.

Precizez că față de primii patru operatori economici prevăzuți în anexa la proiectul de hotărâre s-au întreprins măsuri de înscriere la masa credală și formulări de cereri de plată cu creanțe în cursul procedurii, dar în urma valorificării patrimoniului nu au rezultat fonduri suficiente pentru plata creanțelor noastre bugetare înscrise.

Mai mult, pentru operatorii economici la care am făcut referire, procedura insolvenței a fost încheiată, față de aceștia pronunțându-se hotărâri definitive și irevocabile de închidere a procedurii cu radierea debitorilor din registrul comerțului.

Totodată, în cazul ultimilor doi operatori economici din anexa la proiectul de hotărâre, radierea acestora din Oficiul Registru Comerțului a fost dispusă urmare dizolvării întemeiată pe dispozițiile art. 237 din Legea societăților comerciale nr. 31/1990, republicată.

Având în vedere faptul că operatorii economici menționați în anexa la proiectul de hotărâre, radiați din Registrul Comerțului, figurează în evidențele contabile cu creanțe bugetare, compartimentul de specialitate, respectiv Serviciul de impozite și taxe a întocmit pentru fiecare operator economic procesul-verbal de scădere din evidență a obligațiilor fiscale.

În aplicarea prevederilor art. 266 alin. (4) din Legea nr. 207/2015 privind Codul de procedură fiscală, cu modificările și completările ulterioare, ”obligațiile fiscale datorate de debitori, persoane juridice, radiați din registrele în care au fost înregistrați potrivit legii se anulează după radiere.... ”.

 Având în vedere cele precizate mai sus, se impune scăderea din contabilitate a acestor sume.

Cu aceste precizări, supun aprobării dumneavoastră acest proiect de hotărâre.

**Primar,**

 **Negură Mihăiță**